Malengah puaso

Malengah puaso, mairik saha, atau ngabuburit dek urang Indonesia adolah kagiatan  mananti masuaknyo azan mugarik manjalang babuko puaso pado wakatu bulan Ramadan. Kagiatan iko dapek barupo banyak hal, takah jalan-jalan, bamain, bakucindan, mancari pabukoan perai, pai ka pasa kuliner, atau maabihan wakatu di taman.  Salain itu, kagiatan iko dapek pulo takah kagiatan agamo sarupo mandangaan ceramah atau mangaji.

 Asa kato 
Istilah "malengah puaso" ko dipagunokan tarutamo dek urang-urang di Luhak Limopuloah, wilayah Kabupaten Limo Puluah Kota jo Kota Pikumbuah kini. Diambiak dari kato malengah, iyolah malupokan/mangaliahan. Dalam hal iko, nan dilupokan/dialiahan iyolah raso auih jo lapa dek puaso.

Adopun asa kato ngabuburit nan tanamo di urang Indonesia diambiak dari penggalan istilah dalam bahaso Sunda, yakni ngalantung ngadagoan burit, nan aratinyo basantai-santai sambia manunggu wakatu sanjo. Kato nan dipenggal yakni burit, bararti hari sanjo. Wakatu sanjo nan dimukasuik antaro alah sumbayang asar hinggo sabalun tabanam matoari.

 Caliak pulo 

 Makan parak siang

 Catatan kaki 

Kategori:Puaso